jkorsvik/nowiki_second_scrape_merged huggingface dataset:
Comoé nasjonalpark

Comoé nasjonalpark ligger nordøst i Elfenbenskysten, langs Comoéelven. Parken, som måler 11,493 km² er det største naturvernområdet i Vest-Afrika. Naturtypen er i hovedsak savanne, men ettersom parken ligger nær elven er det også innslag av tropisk regnskog. Parken ligger mellom 119 og 658 moh, med mesteparten av arealen rundt 250-300 moh.
Parken ble verdensarvområde i 1983 på grunn av den rike og varierte vegetasjonen. Den første fredningen i området skjedde i 1926, og et reservat ble etablert i 1953. 
Parken ble i 2003 satt på listen over truede verdensarvsteder på grunn av borgerkrig i området, krypskytteri, overbeiting og manglende parkoppsyn. I 2017 ble problemene ansett som løst og nasjonalparken ble tatt av listen over truede verdensarvsteder.


== Referanser ==


== Eksterne lenker ==
UNEP World Conservation Monitoring Centre: faktaark
Kongsfjord kraftverk

Kongsfjord Kraftverk er et vannkraftverk i Kongsfjordelva i Berlevåg kommune i Troms og Finnmark.
Geatnjajávri og Buevann er magasiner for kraftverket. Samlet magasininnhold er på 88,1 millioner m³.
Byggingen av kraftverket begynte i 1938. Tyskerne overtok byggingen, men det ble ikke ferdig før det ble ødelagt i 1944. Gjenoppbyggingen startet i 1945.
I 2007 ble kraftverket oppgradert med større turbiner og generatorer, samt nytt kontrollanlegg.Det er installert to francisturbiner på totalt 4,4 MW. Midlere årsproduksjon er på 20 GWh.
Eier er Pasvik Kraft som er eid av Varanger KraftProduksjon.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Varanger Kraft
Kongsfjordelva: Historien om kraftverket Arkivert 30. desember 2017 hos Wayback Machine.
Encyclopaedia Judaica

Encyclopaedia Judaica er en 26-binds engelskspråklig encyclopedi som dekker jødiske personer og deres tro, jødedommen. Den dekker en rekke områder innenfor den jødiske verden og sivilisasjon, inklusive den jødiske historie i alle tidsepoker, jødiske høytider, det hebraisk språket, skrifter og religiøse læreskrifter.


== Eksterne lenker ==
(en) Offisielt nettsted 
(en) Encyclopaedia Judaica – kategori av bilder, video eller lyd på Commons
Lauvøya (Flatanger)

Lauvøya eller Løvøya er ei øy i Flatanger i Nord-Trøndelag. Øyas areal er 2,6 kvadratkilometer. 
Lauvøya har en historie som base for jektebruk, gårdsbruk og som handelssted. Det beskrives som en stor privat gårdseiendom, et «proprietærgods». Her ligger også Løvøy kirke som ble oppført i 1871. 
Øya fikk broforbindelse i begynnelsen av 1990-årene og er fortsatt bebodd.


== Referanser ==
Tomintoul

Tomintoul (skotsk-gælisk: Tom an t-Sabhail, «Låvehøyden») er en landsby i Moray innenfor det historiske grevskapet Banffshire i Skottland. Landsbyen ligger nær bredden av elven Avon innenfor Cairngorms nasjonalpark. Det er sagt at den er den høyeste landsbyen i det skotske høylandet, men selv om den på 345 m er den fortsatt lavere den høyeste landsbyen i Skottland (Wanlockhead, i Dumfries and Galloway på 466 m).Det er en planlagt landsby som ble lagt ut av adelsmannen Alexander Gordon i 1775. Dette skjedde som en følge av at William Caulfield tyve år tidligere hadde anlagt en militær vei der, som nå er A939. Landsbyen er historisk sett en del av sognet Kirmichael. I 1841 nådde prestegjeldet en befolkning på 1722. I 1951 hadde dette falt til bare 531. Folketellingen i 2011 indikerte en landsbybefolkning på 716 mennesker.Landsbyen inngår i Whisky Trail, som også inkluderer Dufftown, Keith, Tomnavoulin og Marypark. Det omkringliggende landskapet danner Glenlivet Estate. Tomintoul Golf Club (nå nedlagt) ble grunnlagt i 1897. Klubben og banen forsvant på samme tid som den andre verdenskrig.


== Referanser ==


== External links ==
(en) Tomintoul – kategori av bilder, video eller lyd på Commons

Visit Tomintoul
Glenlivet and the Cairngorms
Pasvik Kraft

Pasvik Kraft er en vannkraftprodusent i Finnmark. Selskapet er eid av Varanger Kraft og har en årsmiddelproduksjon på 423 GWh fordelt på fire kraftverk. Selskapet ble etablert som AS i 2002.
Varanger Kraft eies av kommunene Berlevåg, Båtsfjord, Nesseby, Sør-Varanger, Tana, Vardø og Vadsø.


== Se også ==
Gandvik kraftverk
Melkefoss kraftverk
Skogfoss kraftverk
Kongsfjord kraftverk


== Referanser ==
Kampen for tilværelsen (britisk TV-serie)

Kampen for tilværelsen (orig: The Trials of Life) er en britisk dokumentarserie om dyr og natur på 12 episoder som gikk på BBC i 1990. Serien tok for seg dyrenes adferd, og man fikk innblikk i dyrenes "personlighet" gjennom deres oppbrudd fra foreldre, søken etter mat, etablering av hjem og jakt etter make. Serien var skrevet og presentert av David Attenborough. 
Serien ble sendt på NRK i 1990.


== Referanser ==


== Eksterne lenker ==
(en) Kampen for tilværelsen på Internet Movie Database
Nettopp (TV-program 1991)

Nettopp er et norsk nyhetsprogram for barn som gikk på NRK fra 1991 til 1992. Programposten var ment å være barnas ukentlige nyhetssending og hadde barn som intervjuere, mens programlederne var voksne. 


== Referanser ==


== Eksterne lenker ==
Nettopp på NRK Nett-TV
Habib Beye

Habib Beye (født 19. oktober 1977 i Suresnes, Frankrike) er en tidligere senegalesisk fotballspiller. 
Han kom inn som innbytter i Senegals kamper i VM 2002 mot Danmark, Uruguay og Sverige.
Han spilte for Strasbourg før han flyttet til Marseille i 2003. Det var en overraskende overgang, fordi Beye hadde funnet seg så godt til rette i byen, og han var meget populær blant fansen. I Marseille etablerte han seg som en av de beste forsvarerne i den franske toppdivisjonen. Beye finner seg best til rette på høyresiden, men kan også spille som midtstopper dersom det er aktuelt.
I de siste minuttene av overgangsvinduet 2007 gjennomførte Beye sin overgang til den engelske klubben Newcastle United, hvor han skrev under på en treårskontrakt for en ukjent sum, men den antas å være rundt £2 millioner (ca. 23 millioner kroner).
Sam Allardyce var veldig fornøyd med kjøpet av Beye, og kom samtidig med sin landsmann Abdoulaye Faye til Newcastle.


== Referanser ==


== Eksterne lenker ==
(en) Habib Beye – FIFA 
(fr) Habib Beye – LÉquipe 
(en) Habib Beye – Transfermarkt 
(en) Habib Beye – Transfermarkt (manager) 
(en) Habib Beye – national-football-teams.com 
(en) Habib Beye – WorldFootball.net 
(en) Habib Beye – Soccerbase.com 
(en) Habib Beye – FootballDatabase.eu 
(en) Habib Beye – Soccerway 
(en) Habib Beye – PlaymakerStats.com
Christian Henrik Arendrup

Christian Henrik Arendrup (født 25. mars 1837 i Frederikshavn, Danmark, død i 1913) var en dansk offiser og generalguvernør i Dansk Vestindia i perioden 1881 til 1893.
Han startet ved Den kongelige militære Højskole i 1857 og etter å ha fullført høyskolen i 1861 dro han til Fredericia, hvor han deltok i rustningsarbeidet i forbindelse med overhengende krigen mot Tyskland. Under den andre slesvigske krig i 1864 deltok han kampene ved Dybbøl, inntil han ble såret 15. april. For sin innstas under krigen ble han utnevnt til ridder av Dannebrog.
I 1867 ble han forfremmet til premierløytnant. 28. mai 1870 ble han utnevnt til kaptein og sjef for Ingeniørtroppenes sjøminekorps.
I 1881 ble han utnevnt til generalguvernør i Dansk Vestindia med oberst som militær grad. I 1884 ble han utnevnt til kommandør av andre grad av Dannebrog og i 1885 som oberstløytnant.


== Eksterne lenker ==
(da) Dansk biografisk Lexikon om Christian Henrik Arendrup
Marcello Bacciarelli

Marcello Bacciarelli (født 16. februar 1731 i Roma, død 5. januar 1818 i Warszawa) var en italiensk barokkmaler.


== Liv og verk ==
Bacciarelli begynte sine studier i Roma og hadde sin første utstilling i Dresden ved hoffet hos Fredrik August I av Sachsen. I 1756 reiste han til Warszawa og ble kjent med Stanisław August Poniatowski av Polen, den senere polske kongen. I 1764 var han på reise til Wien, hvor han møtte keiserinne Maria Theresia. I 1766 vendte han tilbake til Polen. I denne perioden (1776–1785) gjennomgikk kongeslottet i Warszawa en større ominnredning, hvor Bacciarellis malerier til kongen ble hengt opp og fortsatt kan beundres.
I 1816 ble Bacciarelli utnevnt til æresprofessor ved Det kongelige polske universitet. Noe senere fikk han samme æresbevisninger ved akademiene i Dresden, Wien og Berlin.


== Ettertiden ==
Etter de omfattende ødeleggelsene av Warszawa under andre verdenskrig brukte man blant annet Bacciarellis malerier fra bybildet som grunnlag for gjenoppbyggingen etter krigen.


== Referanser ==


== Eksterne lenker ==
(en) Marcello Bacciarelli – kategori av bilder, video eller lyd på Commons 
Virtuelt galleri
Barry Manilow

Barry Manilow, eg. Barry Alan Pincus (født 17. juni 1943 i Brooklyn i New York City) er en amerikansk sanger, komponist og produsent mest kjent for låtene «I Write the Songs», «Weekend in New England», «Mandy» og «Copacabana». Han spiller også klaver, keyboard og trekkspill. 
I 1978 var fem av albumene hans på bestselgerlistene samtidig. Denne rekorden har bare blitt tangert av Frank Sinatra og Johnny Mathis. I 1988 skal Bob Dylan ha stoppet Barry Manilow på en fest og sagt «Don't stop what you're doing, man. We're all inspired by you.»  (Ikke stopp med det du driver med. Du er en inspirasjon for oss alle.)
Han har også produsert og arrangert sanger og plater for andre artister, blant andre Bette Midler, Dionne Warwick og Rosemary Clooney, i tillegg til at han har skrevet sanger for film og musikaler.


== Referanser ==


== Eksterne lenker ==
Offisielt nettsted 
(en) Barry Manilow – kategori av bilder, video eller lyd på Commons 
(en) Barry Manilow – galleri av bilder, video eller lyd på Commons 
(en) Barry Manilow på Internet Movie Database 
(sv) Barry Manilow i Svensk Filmdatabas 
(fr) Barry Manilow på Allociné 
(en) Barry Manilow på AllMovie 
(en) Barry Manilow hos Rotten Tomatoes 
(en) Barry Manilow hos The Movie Database 
(en) Barry Manilow hos Internet Broadway Database 
(en) Barry Manilow hos Internet Broadway Database 
(en) Barry Manilow på Apple Music 
(en) Barry Manilow på Discogs 
(en) Barry Manilow på MusicBrainz 
(en) Barry Manilow på SoundCloud 
(en) Barry Manilow på Spotify 
(en) Barry Manilow på Songkick 
(en) Barry Manilow på Last.fm 
(en) Barry Manilow på Genius — sangtekster 
(en) Barry Manilow på AllMusic 
Barry Manilow på Twitter 
Barry Manilow på Facebook 
Barry Manilow på Instagram 
Barry Manilow på YouTube 
Barry Manilow på YouTube 
Barry Manilow på Myspace 
Barry Manilow på TikTok
Bryan D. Breidenthal

Bryan Douglas Breidenthal (født 25. mai 1953 i California i USA) har vært organist i Farsund kommune for Lista menighet i Vestbygda kapell siden 1980. Han er leder og dirigent for Vanse Guttekor--Deo Gloria og Vest-Agder Kammerkor, som holder konserter over hele Sørlandet. 
Han er også dirigent for skolekoret Sundtianerne, og har vært en viktig bidragsyter under byggingen og driften av organisasjonen Ung Kirkesang. Han har tidligere dirigert Sangkoret Nordvesten som han var med å bygge opp fra begynnelsen av 1980-årene og frem til 2010. 


== Komponist ==
Breidenthal er også komponist og fikk 3. premie i Ung Kirkesang Komponistkonkurranse 2001 med motetten Ef. 2,1-10: For vi er hans verk, skapt i Kristus Jesus til gode gjerninger. I konkurransen i 2004 hvor det var krav om komposisjoner for barn 5 – 8 år, med piano eller orgelakkompagnement til valgfri bibelsk tekst, fikk han hederlig omtale for Rop høyt av glede Sions datter, omtalt som «en frisk melodi, velegnet for aldersgruppen».


== Komposisjoner ==
Ef. 2,1-10: For vi er hans verk, skapt i Kristus Jesus til gode gjerninger. Motett 2001
Rop høyt av glede Sions datter for barnekor med akkompagnement 2004


== Annen komponering ==
Han har også komponert melodi til et lokalt meget kjent julekonsert kalt Res Miranda – en norsk julevandring.
Utover dette har han komponert utallige melodier og sanger som brukes mye i forbindelse med hans arbeid i Vanse Guttekor--Deo Gloria.


== Heder ==
Vest-Agder fylkes kulturpris 2010


== Referanser ==
Nils Lofgren

Nils Lofgren (født 21. juni 1951 i Chicago i Illinois i USA) er en amerikansk musiker hvis far var svensk og mor var italiensk.
Lofgren sitt første instrument var trekkspill i en alder av fem. Lofgren ble profesjonell musiker i 1968 da han i en alder av 17 år ble med på innspillingen til Neil Young på albumet After the Gold Rush hvor han spiller piano. Lofgren fortsatte å ha nær musikalsk kontakt med Young og deltok på albumet Tonight's the Night og var med på turneer. Han var med i gruppen Grin i årene 1969–1973 som han startet med bassist Bob Gordon og trommeslager Bob Berberich. Senere ble også Tommy Lofgren med i Grin. I 1972 var han en kort tur innom Crazy Horse før han innledet sin solokarriere i 1975.
Han begynte i E Street Band i 1984 hvor han først erstattet Steve Van Zandt. Ved siden av engasjementet i E Street Band spiller han med sitt eget Nils Lofgren Band.


== Diskografi med Grin ==
1971: Grin (Grin album) (Epic)
1972: 1+1 (Grin album) (Spindizzy)
1973: All Out (Grin album) (Epic)
1973: Gone Crazy (Grin album) (A&M)


== Diskografi som soloartist ==
1975: Nils Lofgren (album) (A&M)
1975: Back It Up!! (Live) (A&M)
1976: Cry Tough (Nils Lofgren album) (A&M)
1977: I Came to Dance (A&M)
1978: Night After Night (Nils Lofgren album) (A&M)
1979: Nils (album) (A&M)
1981: Night Fades Away (Backstreet/MCA)
1981: Best of Nils Lofgren (A&M)
1983: Wonderland (Backstreet/MCA)
1985: Flip (album) (CBS)
1986: Code Of The Road, Live '85, Europe/Japan only (A&M)
1991: Silver Lining (Rykodisc)
1992: Crooked Line (Rykodisc)
1993: Every Breath, Soundtrack (Stampede)
1993: Live On The Test, UK only (Windsong)
1995: Damaged Goods(Pure)
1997: Acoustic Live (Vision)
1998: New Lives BBC, UK only (HUX)
2001: Bootleg, 1975, Live (Vision)
2001: Breakaway Angel, (Vision)
2003: Nils Lofgren Band Live (Vision)
2006: Sacred Weapon (Vision)
2008: The Loner – Nils Sings Neil (Vision)
2011: Old School


== Referanser ==


== Eksterne lenker ==
(en) Offisielt nettsted 
(en) Nils Lofgren – kategori av bilder, video eller lyd på Commons 
(en) Nils Lofgren på Internet Movie Database 
(en) Nils Lofgren hos The Movie Database 
(en) Nils Lofgren på Apple Music 
(en) Nils Lofgren på Discogs 
(en) Nils Lofgren på MusicBrainz 
(en) Nils Lofgren på Spotify 
(en) Nils Lofgren på Songkick 
(en) Nils Lofgren på Last.fm 
(en) Nils Lofgren på Genius — sangtekster 
(en) Nils Lofgren på AllMusic
Arras

Arras (nederlandsk Atrecht) er en by og kommune nord i Frankrike. Byen er préfecture (administrasjonssenter) i departementet Pas-de-Calais i regionen Hauts-de-France, og har rundt 40 000 innbyggere. 
Arras er det historiske senteret i området Artois. (Unntaksvis skal s-en i navnet uttales.)
Arras er kjent som Maximilien Robespierres fødested; han ble født i 1758. Ca 20 km nord om Arras ligger Vitry-en-Artois, som musikteoretikeren Philippe de Vitry skal ha kommet fra.


== Historie ==

Opprinnelig var Arras bosetningen til en keltisk stamme kalt Atrebates, og ble senere en romersk garnisonsby kalt Atrebatum.  
Den ligger i den tidligere nederlandske og franske provinsen Artois. I mange hundreår var Arras på grensen mellom Frankrike og Nederlandene, og området byttet ofte eiere før det endelig ble værende fransk sent på 1600-tallet. Festningsverkene som Vauban bygget hjalp til med å holde byen fransk. Byen har vært nært knyttet til handel med Flandern, og ble senere et viktig senter for dyrking og prosessering av sukkerroer. 
Unionen i Atrecht (det nederlandske namnet for Arras) ble signert her i januar 1579 av det katolske fyrstedømmet i Nederlandene som var lojale til kong Filip II av Habsburg. Dette fremprovserte Unionen i Utrecht senere samme måned. 
9. mai 1915 fant det første slaget ved Arras sted i nærheten av byen, som involverte "Hello" („Nazdar“) - selskapet Tsjekkoslovakiske legion i Frankrike. Kampene fortsatte med økt intensitet, spesielt i 1917, da byen ble alvorlig skadet.Under første verdenskrig lå Arras nær fronten og flere slag ble utkjempet i nærheten, blant andre slaget ved Arras der flere tunneler under byen fra middelalderen, som tyskerne ikke kjente til, ble en viktig faktor for at franskmennene klarte å holde byen. Byen ble derimot hardt rammet og måtte bygges opp igjen etter krigen. Under andre verdenskrig ble byen okkupert av tyskerne og 240 mistenkte franske motstandsfolk ble henrettet her.


== Befolkningsutvikling ==
Antall innbyggere i kommunen Arras


== Referanser ==


== Eksterne lenker ==
Offisielt nettsted 
(en) Arras – kategori av bilder, video eller lyd på Commons 
(en) Arras – galleri av bilder, video eller lyd på Commons 
Bilder og informasjon om Arras
Reiseguide for Arras
Demografi i Arras
Festningsverk i Arras
Arnold Jackson

Arnold Nugent Strode-Jackson (født 5. april 1891, død 13. november 1972) var en britisk friidrettsutøver.
Under OL 1912 i Stockholm ble Jackson olympisk mester på 1500 meter. Han vant foran amerikanerne Abel Kiviat og Norman Taber.


== OL-medaljer ==
OL 1912 i  Stockholm -  Gull i friidrett, 1500 meter


== Referanser ==


== Eksterne lenker ==
(en) Arnold Jackson – Olympedia 
(en) Arnold Jackson – Sports-Reference (OL-resultater – arkivert) 
(en) Arnold Jackson – Track and Field Statistics
Dr. Frøylands Minne

Dr. Frøylands Minne var  Det norsk-lutherske Kinamisjonsforbunds sykehus ved Liangigai misjonsstasjon i Laohekou i provinsen Hubei i Kina. Det fikk sitt navn etter legemisjonæren Tønnes Frøyland som var blitt drept av en røverhorde i 1914, og som hadde etablert et sykehus som ble forløperen til det nevnte. Bygget stod ferdig 1927 med 70 sengeplasser. Dr. Gabriel Lende kom ut til misjonsfeltet i 1929 og fikk ta det i bruk, legeparet Berg kom ut dit i 1939. Ved kommunismens seier under den kinesiske borgerkrig i 1949 ble sykehuset etter kort tid overtatt av de sivile myndigheter.
Friluftsområde

Friluftsområde er et  område som det offentlige har skaffet seg rådighet over og skal være for allmennhetens bruk. Denne råderetten  har staten betalt for ved hjelp av midler bevilget av Stortinget, og råderetten skjer enten ved kjøp eller langvarig leie som oftest over 20 år. 
Det er gjennom mange år sikret områder til friluftsformål i Norge, i 2003 var det 1860 friluftsområder i Norge. Sikrede friluftsområder kan være alt fra tungt tilrettelagte områder, til relativ urørte områder.


== Eksterne lenker ==
Miljøstatus i Norge: Friluftsliv
Miljøstatus i Norge: Statlig sikra friluftlivsområder
Herb Elliott

Herbert «Herb» Elliot (født 25. februar 1938 i Perth) er en tidligere australsk friidrettsutøver.
Elliot ble olympisk mester under OL 1960 i Roma på 1500 meter. 6. september vant han finalen med 3.35,6 på ny verdensrekord foran Michel Jazy fra Frankrike og István Rózsavölgyi Ungarn.


== OL-medaljer ==
OL 1960  Roma - gull på 1500 meter


== Referanser ==


== Eksterne lenker ==
(de) Herb Elliott – Munzinger Sportsarchiv 
(en) Herb Elliott – Olympics.com 
(en) Herb Elliott – Olympic.org 
(en) Herb Elliott – Olympedia 
(en) Herb Elliott – Sports-Reference (OL-resultater – arkivert) 
(en) Herb Elliott – Australian Olympic Committee 
(en) Herb Elliott – Sport Australia Hall of Fame 
(en) Herb Elliott – Commonwealth Games Federation 
(en) Herb Elliott – World Athletics 
(en) Herb Elliott – Athletics Australia
Norges Industriforbund

Norges Industriforbund (NI) var en næringslivsorganisasjon som ble dannet i 1919 gjennom delingen av Den Norske Fællesforening for Haandværk og Industri, som hadde blitt dannet 1886.  Industriforbundet organiserte de større industribedriftene som tidligere hadde vært medlem av det gamle forbundet. 
Norges Industriforbund var dannet for å fremme storindustriens interesser og arbeidet med næringspolitiske spørsmål, med reguleringslovgivning, skatte- og avgiftsspørsmål og andre offentlige tiltak.  Fra slutten av 1950-tallet argumenterte Industriforbundet sterkt for at Norge skulle gå med i EFTA – EF.
I 1989 gikk Industriforbundet sammen med Norsk Arbeidsgiverforening og Håndverkernes Arbeidsgiverforening og dannet Næringslivets Hovedorganisasjon (NHO).


== Presidenter ==
1919 Gustav Jebsen
1919–1923 Christian Emil Stoud Platou
1923–1927 Cæsar Bang
1927–1930 Hans Blom Peterson
1930–1933 Johan Throne Holst
1933–1936 Birger Fjeld Halvorsen
1936–1939 Wilhelm Munthe-Kaas
1939–1942 Hans Horn
1942–1943 Johs. Brunæs
1943–1945 Carl Dietrich Hildisch (innsatt av Nasjonal Samling)
1945–1947 Johs. Brunæs
1947–1950 Eilif Bang
1950–1953 Egil Offenberg
1953–1956 Hans Theodor Kiær
1956–1959 N. Aars-Nicolaysen
1959–1962 A. Monrad-Aas
1962–1965 Sverre Walter Rostoft
1965–1967 Nils Fredrik Aall
1968–1969 Reidar Kaarbø
1969–1971 Harald Throne-Holst
1971–1973 Jens-Halvard Bratz
1973–1975 Rein Henriksen
1975–1977 Onar Onarheim
1977–1979 Rudolf Lindboe
1979–1981 Christian Sommerfelt
1981–1983 Leif Frode Onarheim
1983–1985 Emil W. Martens
1985–1987 Birger Rasmussen
1987–1989 Fredrik Thoresen


== Administrerende direktører ==

1919–1923 L.D. Aarflot
1924–1942 Lorentz Vogt
1942–1943 Knut Hald
1945–1965 Knut Hald
1965–1982 Jan Didriksen
1982–1989 Knut Lofstad
Rygg i rand, to i spann

Rygg i rand, to i spann er ei krim-bok skrevet av Gunnar Staalesen i 1975. Den var den første kriminalromanen om de to politietterforskerne Dumbo og Maskefjes. Boken markerte Gunnar Staalesens debut som kriminalforfatter og fikk andreprisen i Gyldendals kriminalromankonkurranse 1975. Staalesen ble i juni 1976 tildelt Rivertonprisen for "årets beste kriminalroman 1975" for boken.


== Pressen om boka ==
"… teknisk dyktighet, spenning, humør, stil – flott!" (Nils Nordberg, Dagbladet.) [1]
"Dette er en spennende kriminalroman, i det hele tatt en velskrevet bok – ja, en gledelig begivenhet … en ung mann med udiskutable anlegg for kriminalmysterier." (Terje Wiig, Aftenposten.) [2]


== Eksterne lenker ==
Les utgaven fra 1990 | 1996 hos Nasjonalbiblioteket.
Valdemar Rudolph von Raasløff

Valdemar Rudolph von Raasløff (født 6. november 1815 i Altona, Danmark (nå Tyskland), død 14. februar 1883 i Paris, Frankrike) var en dansk krigsminister og diplomat. Raasløff ledet det første salgsforsøket av Dansk Vestindia til USA og forhandlet frem den første handelstraktaten mellom Danmark og Kina i 1863. Raasløff var krigsminister fra 1. oktober 1866 til 19. april 1870, under Regjeringen Frijs.


== Referanser ==


== Eksterne lenker ==
(da) Dansk biografisk Lexikon om Valdemar Rudolph von Raasløff